Gyertek közelebb, srácok!
Péntek este van, tele a stadion.
Itt vannak a családjaitok, a szurkolók,
fel kell lelkesítenünk őket. Feltüzelni őket.
Mindenki vadásszon, menjen vissza, nyerjen párbajokat, szerezzen labdákat!
Játsszunk előre, irányítsuk a játékot!
Kompaktnak kell lennünk, hinnünk kell, és energikusnak kell lennünk.
Kompaktnak és kurvára agresszívnek, már az elejétől.
Az első 10 percben fel akarom lelkesíteni a nézőket.
Ti ketten a 16-oson belül, lövés, beadás, pontrúgások. Feltoljuk a védekezést.
Hátul kell támadnunk őket. Gyerünk! Még egyszer!
Szeretitek, amit csináltok. Ezt hívják szenvedélynek.
Hinnünk kell. Energikusnak kell lennünk.
Megmutatni a nézőknek, mennyire fontos ez nekünk.
Csináljuk!
MINDENT VAGY SEMMIT: ARSENAL
NARRÁTOR: DANIEL KALUUYA
ARSENAL - ASTON VILLA EMIRATES STADION, 2021. OKTÓBER 22.
EMIRATES STADION
Kilenc hét alatt három meccset nyertek a ligában,
hármat vesztettek, kétszer döntetleneztek.
Senki nem tudja igazán, mire számítson Mikel Arteta csapatától.
Egy kicsit harapósak az első percben.
Beadás a hosszúra, az olló kicsit félrement.
Saka ballal ráteszi!
Smith Rowe remekül küldi be a szögletet.
Partey, ez már bent van!
Thomas Partey! Első gólja az Arsenal színeiben!
Most Ben White tör előre.
Még mindig nála a labda.
Ismét remek játék az Arsenaltól. Smith Rowe ugratja ki Tavarest.
Parádésan kezd az Arsenal!
A 21 éves balhátvéd, Nuno Tavares volt a csapat első nyári igazolása.
Ma este mutatkozik be a Premier League-ben.
Megy, minrt akit felhúztak.
Tavares úgy 65 kilométert futott az első félidőben.
Bejátssza a baloldalt, tessék, megint itt van.
Van ideje megnézni, hová adja.
Jön a beadás, Lacazette-nek túl magas,
de Bukayo Sakának még jó lehet,
ballal teszi tovább Aubameyangnak!
Szabálytalanság a büntetőterületen belül, Lacazette esik el. 11-es!
Pierre-Emerick Aubameyang megduplázhatja az Arsenal előnyét.
Martínez megfogja, de Aubameyang berúgja a kipattanót!
Az Arsenal megduplázta az előnyét. Kettő-null.
Tavares.
Aubameyang, de szép játék!
Smith Rowe-nak egyedül
Smith Rowe még mindig megy... Megpattan, kapufa, de bent van!
Az Arsenal már három góllal megy!
Az Aston Villa összeomlott.
Bailey próbál meglógni, páran szerelnék, de hiába,
Ramsey pedig betalál, védhetetlen lövés volt.
Ramsdale csak bekapott egyet.
A győzelemhez kevés, de az Arsenal nem ússza meg kapott gól nélkül.
Megszólalt a hármas sípszó, fontos három pont az Arsenalnak,
sorozatban hét meccsen veretlenek.
Ma este voltak egészen zseniális pillanataik.
-Szép volt! -Szép volt, fiúk!
A picsába! Szereljétek le a palit, bazmeg!
Kapd be!
Szép volt.
Rohadt fáradt vagyok.
-Szép munka, haver. -Köszönöm.
Szép volt!
Nem úsztam meg gól nélkül.
-A picsába! -Ez az!
Örüljetek!
Nem könnyű meccseket nyerni.
Szeretem a fiaimat,
és büszke vagyok arra, ahogy játszottatok.
Agressziót és céltudatosságot vittetek a pályára,
minőségi játékot nyújtottatok.
Van pár dolog, amin javítanunk kell, de így kell folytatnunk,
ezzel a hittel és energiával,
Kurva jó volt nézni, ahogy játszottatok.
Öröm volt nézni.
Nuno, először voltál kezdő a Premier League-ben,
és így játszottál, barátom, le a kalappal!
Az energiád... Most már ihatsz.
Szép volt, srácok! Csak így tovább! Ügyesek vagytok.
Szar vagy!
ARSENAL EDZŐKÖZPONT
Mi ez a szar kocsi?
Haver, ez a legjobb kocsi!
A hazai győzelem után
a csapatnak kemény mérkőzések sorozatára kell felkészülnie
a liga legnagyobb csapatai ellen.
Most minden nap kondi lesz.
A meccsek után Mikel és a csapata minden reggel eligazítást tart.
Átveszik a taktikákat, és megbeszélik a játékosok állapotát.
Lássuk, mi a helyzet!
A játékról: amint láttátok, elég intenzív meccs volt.
Volt pár görcs, de a fiúk javítanak a dolgokon.
Laca most tette oda magát először igazán a Premier League-ben,
pedig nem igazán van meccsrutinja.
Aaron rendben van, nincs rá panasz.
Remekül teljesít.
Nagyon dühös volt a meccs után.
-Igen, de jogos volt. -Igen, nekem tetszett.
Nuno is, nem?
-A statisztikái az egekben vannak. -Igen.
Ahogy elkezdte a meccset,
egyből leszerelte Watkinst.
Az egész csapat jól reagált, ez megadta az alaphangot,
nagyon odatettük magunkat.
Tizenhat lövés, ellenünk egy sem, nem futották le a védelmet.
Óriási fölényben voltunk.
Ez nem véletlen. Így kell folytatnunk.
A második félidőben többet küszködtünk.
Ennyi.
-Oké. -Köszönöm.
-Michael! -Öt perc, oké? Mehet a gyakorlat.
Gyerünk, fiúk!
Igen!
Az új igazolás, Aaron Ramsdale
rengeteget hozzátett ahhoz a hat meccshez, melyeken kezdő volt.
Az Arsenal még nem kapott ki Ramsdale-lel a kapuban.
Azóta, amióta felhívtam telefonon,
tudtam, hogy ő az. Aztán beszéltem az apjával,
és annyira le voltam nyűgözve, hogy tudtam, ő lesz az.
Nagyon magabiztos volt...
tele volt lelkesedéssel, nagyon nyíltan beszélt...
a fejlődéséről az elmúlt években,
hogy hogyan akar nyomot hagyni a klubon.
Természetes volt, egyértelmű, és annyira elkötelezett volt,
ahogyan azt a pályán is látni lehet.
Nagy nyomás.
Aaron előző két csapata kiesett a Premier League-ből.
Az Arsenalba igazolni nagy előrelépés.
Nyilván érzem, hogy egy nagyobb csapatban játszom,
és imádom.
Nem mondom, hogy a legjobb vagyok a világon,
de mindig arra törekszem, hogy az legyek.
Az előző két idényben megtanultam,
milyen nehéz kapott gól nélkül lehozni egy meccset.
Nem csak én dolgozom azon, hogy ne kapjunk gólt,
nem is csak a védők, mindenki.
Számomra az a fő, hogy mindenkinek megmutassam, hogy 95 percig
összpontosítunk, és egy közös célért dolgozunk.
Az Aston Villa-meccsen
az utolsó öt percben, amikor gólt rúgtak...
az máskor egyenlítést vagy kettő-egyes vezetést jelenthetett volna,
és az utolsó öt-tíz perc mindig idegtépő.
Az idény kezdete óta
az Arsenal védelmét fiatal tehetségekkel töltötték fel.
Az öt védő közül négy új igazolás.
Mikelnek és stábjának rá kell hangolódnia az új játékosokra,
és egy védelmi egységgé kell formálniuk őket.
Volt egy híres spanyol edző, aki azt mondta, a játékosok csak számok.
Én nem kezelhetem számokként őket. Számomra ők emberek.
Talán, ha majd már 30. éve ezt csinálom,
máshogy fogom gondolni,
de most nem megy.
Meg kell értenem őket érzelmileg,
hogy mi történik az életükben, hogy hogyan élik meg az új kihívásokat,
ezt az új országot, ezt az új klubot.
De ez kétoldalú,
a játékosnak is mindent bele kell adnia.
ORVOSI TÁJÉKOZTATÓ AZ EDZŐ IRODÁJA
Móval semmi gond, Nunóval sincs semmi,
Tommynak viszont kicsit fáj a bokája.
Nunóból elég nehéz volt bármilyen információt kihúzni.
Valahogy kényelmes környezetet kell biztosítanunk neki,
ahol tud beszélgetni, és ki tudja fejezni, hogy mit érez,
mert jelenleg nem ez a helyzet.
Keményen edz, és egyáltalán nem panaszkodik,
de őt máshogy kell megfigyelnünk.
Igazad van, ő nagyon csendes.
Ráállítok valakit, hogy csak vele foglalkozzon.
-Részemről ennyi lenne. -Köszönöm.
Mivel az első számú balhátvéd, Kieran Tierney, lesérült,
Mikel a vártnál hamarabb állította játékba a frissen leigazolt Nuno Tavarest.
Mit csináltál tegnap?
Az IKEA-ban voltunk anyámmal.
Az anyák imádnak oda járni.
Ott mindent lehet kapni.
Kiskoromban havonta egyszer elmentünk,
és minden polcnál megállt...
Nuno négy hónapja hagyta el Portugáliát, hogy csatlakozzon az Arsenalhoz.
Milyen volt otthagyni a családod Portugáliában? Nehéz volt?
NUNO TAVARES VÉDŐ
Igen, egy kicsit, de miattuk is tartanom kell magam.
Az emberek mások itt, mint Portugáliában.
Ezért próbálok mindent beleadni.
Olyan büszke voltam magamra, hogy kezdő voltam a Premier League-ben.
Megint arra a pillanatra várok.
LEICESTER CITY - ARSENAL KING POWER STADION 2021. OKTÓBER 30.
Szép napot, ma meccs van.
Fél óra múlva kezdünk a King Power Stadionban.
A Leicester City fogadja az Arsenalt.
A Leicester City nem lesz könnyű feladat Mikel még csak alakuló védelmének.
A Leicesterben játszik a liga egyik legjobb gólszerzője.
Nagyon büszkék vagyunk.
Gyűljünk össze!
Maradjatok közel!
Ben is jön.
-Ki? -Ben.
Igen? Maradj közel hozzá!
Most csinálunk valamit.
Összegyűjtjük az összes energiát ebből a szobából.
Egy bizonyos módszerrel.
Amikor szólok, csináljátok ezt, és szeretném, ha becsuknátok a szemeteket.
Elmondom, mi fog történni ezen a meccsen.
Azután fogjátok meg egymás kezét, és egy buborékot csinálunk
az energiából, amivel játszani fogunk.
Mindenki érti?
Csináljátok ezt!
Csukjátok be a szemeteket, és látni akarom, hogy csapatként
milyen agresszívek lesztek,
ha a csapatrészetek nyomás alá kerül.
Ilyenkor a cél a labda visszaszerzése és a kontratámadás.
Ha elvesztitek a zsugát, visszazártok,
és visszaszerzitek a labdát. Ne hagyjuk, hogy lefussanak minket!
Ha nálatok a labda, bízzatok egymás képességeiben,
minden pillanatban csapatként kell játszanunk.
Legyetek bátrak, srácok, és kurvára élvezzétek, hogy együtt játszhattok!
Most fogjátok meg egymás kezét,
és érezzétek, hogy kik vagyunk, és hogy egymás mellett állunk.
Hogy kik vagyunk!
Élvezzétek a játékot!
Nyerjük meg ezt a kurva meccset!
Még mindig Bukayo Sakánál a labda.
Saka.
Szinte tökéletes kezdés az Ágyúsoktól.
Saka a kapu elé íveli, és Gabriel befejeli.
Az Arsenal már az ötödik percben vezet.
Itt jön Aubameyang,
elveszi a labdát Daniel Amarteytől, még mindig nála, Schmeichelt találja el.
Lacazette középen csatlakozik a támadáshoz.
Itt jön a francia.
A 16-oson belülre passzol, Smith Rowe-nak lövésre jön!
Az Arsenal megduplázza előnyét.
Az Arsenal kettővel vezet, a győzelem már zsebben,
de igyekeznek megúszni kapott gól nélkül.
Iheanacho próbál szerencsét.
Nem volt szabálytalanság.
A Leicester City szabadrúgást kap, igen ígéretes helyzetből.
Ragyogó védés!
De most... nem, még a vonalon van.
Lenyűgöző védés Aaron Ramsdale-től.
Vége a mecsnek a King Powerben,
Mikel Arteta csapata újabb győzelmet aratott.
Aaron nem kapott gólt, a csapat már kilencedik meccse veretlen.
Mondani akartam valamit.
Ha Mikel igent mond, én...
Mondd csak!
Oké, mindenki csukja be a szemét!
Csináljátok ezt a kezetekkel!
És énekeljetek!
Két szabadnap, két szabadnap
Szép volt!
Arsenal!
Az Arsenal a következő meccsen egy-nullra győzött a Watford ellen.
A veretlen sorozat már tízmeccses.
EMIRATES STADION
AZ ARSENAL ALAPÍTVÁNY
Ebben az idényben megvoltak a hullámvölgyek,
de én optimista vagyok.
A többi csapatot nézve mi jobban akarjuk.
Okunk van ennyire akarni,
és az egész csapaton látszik, hogy imádják az Arsenalt,
és vissza akarnak juttatni arra a helyre, amit megérdemlünk.
Látszik Artetán, hogy a játékosok tisztelik.
Fogadok, hogy a játékosok érte is játszanak.
Talán tiszteletet parancsoló, de kicsit félnek is tőle.
Ismered a Thorpe Parkot?
Thorpe Park?
Az egy park?
Mit lehet ott csinálni?
Hullámvasutazni, labirintusba menni,
vannak játékok, ahol nagy plüssmacikat lehet nyerni.
-Jó oda vinni a csajod. -Aha.
A pályán elért sikerek megváltoztatják az atmoszférát az edzőpályán is.
-Tudod az apád számát? -Igen.
Hogy jegyzel meg annyi számot? Külön-külön vagy hármasával különíted el?
Az első négyet, a második négyet és az utolsót.
Négyesével csinálod?
A legtöbben hármasával jegyzik meg a számokat.
Tudod, mi az a labirintus?
-Nem. -Nem tudod, mi a labirintus?
Tudod, mi az a labirintus?
-Labirintus? -Aha.
Ez micsoda?
Karl, te tudod, mi az a labirintus, ugye?
Ha máshogy mondod el a számom,
-nem ismerem fel. -Értem.
Mert részben a hangzás alapján jegyzem meg.
A játék is ugyanilyen, ha csapatrészekben gondolkodsz,
sokkal könnyebb átlátni.
Érdekes volt.
Úgy látom, Mikel jobban van.
Igen, kicsit ellazult.
Igen, sokkal higgadtabb.
-Nagyon okos. Mindennap tanul. -Igen.
Gyakrabban látom, hogy odaköszön a játékosoknak.
Vágod?
Mindig is azt mondtam,
hogy amikor elkezd egy kicsit személyesebb
kapcsolatot kialakítani a játékosokkal,
akkor új szintre léphet,
mert ha a taktikai részét nézzük, elsőrangú.
Nem csak a fejüket, a szívüket is meg kell nyernie.
Látszik, hogy együtt van a csapat, és egymásért küzdenek.
Beszélgetnek, barátkoznak, együtt ebédelnek.
Ez mind a menedzsertől ered.
Az biztos.
Mind az Arsenalt követjük.
Halló!
Kieran Tierney 2019-ben érkezett a skót Celticből.
Azt élvezem a legjobban, ha büszkévé tehetem a családom.
Ez a legjobb dolog a világon, ezt pénzzel nem lehet megvenni.
Amikor anyukám nézte a tévét, és látta azokat a sztárokat,
néha nem is focistáknak tűntek, hanem hírességeknek.
Amikor idejöttem, félt, hogy meg fogok változni.
Három hete nem játszik bokasérülés miatt.
Az orvosi csapat felügyeli a visszatérését az első csapatba.
Öt százalék a testzsírod?
Most 7,5-nél vagyok.
KT.
-Aldinho doki! -Helló!
Doki!
Meghekkeltem a rendszert.
Melyiket?
A testzsírét.
Megcsinálta!
Hét és fél.
Csalódott vagyok. Mi lett a Cadburyvel?
-A részvényeik nagyot estek. -Tudom.
Most kell befektetni.
És sokat igyekeztél ezért?
Apró változtatásokkal.
Már nem eszel csokit?
Dehogynem, basszus.
Baszki!
Lehetetlen.
Csak mérges vagyok, érti?
Persze, megértem.
-Minden rendben? -Minden.
-Mindenki jól van? -Igen.
Ha minden héten játszol, az egész életet csak a következő meccsig látod.
Folyton ott van a nyomás.
Amikor lesérülsz, a nyomás eltűnik. Fura.
Nem tudod, hol vagy, a semmi közepén.
-Jól vagy? -Még nem vagyok 100%-os.
Nem?
De már tudok edzeni, és lassan...
-visszaállhatok. -Értem.
Szuper.
Az orvosi csapat összeül, hogy megbeszéljék Kieran gyógyulását.
Panaszkodott valaki?
KT megemlítette, hogy csütörtökön már szeretne edzeni.
Nekem is mondta.
Lehet, hogy megérné beszélgetni vele.
Egyelőre a felépülése a fontos.
Viszont megemlítette a mentális részét is a dolognak.
Ahogy telnek a meccsek, egyre intenzívebben edzel
és játszol, ezért ha belerázódsz a ritmusba, az egész a múlté lesz.
Úgy tűnik, jó irányba haladunk.
Jól van.
Hogy vagy, nagyfiú?
Kérsz egy kicsit mindenből?
Neked az a szokásos.
A szokásosat kérem, az őzet.
Johnny McCallum volt Kieran magánszakácsa, mielőtt az Arsenalnál kezdett dolgozni.
Tudod, mennyibe kerül abból kettő? 148 fontba.
Őszintén mondom.
Az egyik legjobb hús, amit kapni lehet.
Viszek haza egy kicsit a kutyának.
Pontosan.
Kieran Johnnyval lakik az edzőpályánál.
Ha kikapunk, elég dühös tud lenni, de...
Ez csak a szenvedély, ez a fontos neki,
úgyhogy nem állok az útjába.
-Johhny tudja. -Igen.
Ha mérges vagyok, csak otthagyja a kaját, és lelécel.
Úgy van.
Én Muirhouse-ban nőttem fel, Motherwellben.
A középosztálybeli neveltetés miatt tudtam,
hogy ha akarok valamit, meg kell dolgoznom érte,
szerintem a munkamorálomat
és a mentalitásomat a szüleimtől tanultam.
Mert ők mindenért megdolgoznak.
Anyámnak három munkája volt,
konyhásnéni és takarító volt egy suliban,
minden reggel hatkor kelt. Ötkor-hatkor, minden reggel azért,
hogy gondoskodni tudjon rólunk. Rólam és a nővéremről.
Milyen volt egy olyan városba költözni, mint London?
Eleinte nehéz volt, sokat küszködtem.
Nagyon a mélyponton voltam, és honvágyam volt.
Eleinte szörnyű volt.
Az edzések után sok időnk volt gondolkodni.
Nem mondom, hogy olyan rossz állapotban voltam, hogy az öngyilkosságra gondoltam,
de voltak barátaim, akik igen.
Két-három barátom öngyilkos lett, elvesztették az életüket,
de közben velük voltam, és nem tudtam semmiről,
mert nem beszéltek róla.
Úgyhogy egy bizonyos felelősséget érzek, hogy megpróbáljak a lehető
legtöbbet segíteni, mert tudom, milyen érzés ilyen időket megélni,
és visszanézve elég nehéz volt.
Anyáék azt mondták, hogy nagyon jó, hogy ott van Johnny,
megnyugtatja őket,
nem csak azért, mert főz rám, de vigyáz is rám.
Kicsit elérzékenyültem.
Nem beszélek sokat, de amikor beszélek, az szívből jön.
IDETARTOZUNK
Veszek egy kutyát. Egy cockapoot!
Kaka?
-Kaka? -Pudli.
Azt mondta, kaka.
Kaka!
Kutyát akart mondani?
Az Arsenal következő meccse a bajnokesélyes Liverpool ellen lesz.
Az Arsenal utoljára 2012-ben nyert az Anfielden,
akkor Mikel a kezdőcsapatban szerepelt.
Ez a meccs veszélyezteti a csapat veretlen sorozatát.
Szép napot, emberek, jó titeket látni.
Most ide kell koncentrálnunk, olyan meccsek várnak ránk,
melyek nagyban befolyásolják az idényünk kimenetelét.
És a sorozatot az Anfielden kezdjük.
Nem az a legfontosabb, hogy itt vagy itt mit csinálunk.
Az Anfielden az a legfontosabb,
hogy érzelmileg
a legjobb állapotba kerüljetek, és pariban legyetek velük.
ÉRZELMI CSÚCS
És ehhez tudnotok kell, mi az az Anfield.
Nagyon más terep, mint amit eddig tapasztaltatok
a Premier League-ben.
Először ide kell eljutnotok:
„Elmegyek az Anfieldre, és legyőzöm őket."
Én elhiszem, hogy elmegyünk az Anfieldre, és le fogjuk győzni őket.
Tedd oda a hosszabbítókat! Oda kérem őket.
Mikel szeretné felkészíteni a játékosokat az Anfield őrületes hangulatára.
Ez olyasmi, amit sokan közülük még nem tapasztaltak meg.
Az egyik őrült ötletem,
hogy ma úgy edzünk, hogy közben szól a háttérben
a „You'll Never Walk Alone".
Ez jó ötlet. Érdekes ötlet.
Már várom.
Van egy szó Spanyolországban, a biciklizésnél használjuk,
amikor egy biciklista felfelé megy, és nagyon jól áll,
és egy kilométerrel később...
Olyan, mintha megakadt volna és nem... Ez a szó a pájara.
Egyszer ezt éreztem az Anfielden.
Hogy jól megy a játék, aztán hirtelen csak piros mezeket láttam röpködni,
csak úgy nyüzsgött körülöttem a meccs, de nem tudtam reagálni.
Az emberek azt gondolták: „Ez mit csinál?"
Úgy éreztem, nem fog menni, érzelmileg, fizikailag
nem tudok megbirkózni vele, túl gyors az egész.
Az egész karrierem során csak egyszer éreztem ezt, és az az Anfielden volt.
Fiúk!
Mentálisan most kezdjük el a meccset.
Rendben?
Az Anfielden vagyunk, hajrá!
És mozogj balról jobbra!
Újra, újra!
Amikor a tömeg ilyen hangulatban van,
a meccs minden labdáját a csapattal együtt játsszák meg.
És ezt érezni lehet.
Kieran Tierney újra fitt. Mikelnek döntenie kell
két balbekkje között, hogy melyikük áll jobban készen az Anfieldre.
Nuno!
Hagynod kell magadnak elég teret.
Amint arra indulsz,
nézd meg, hogy Chambarlain van-e ott,
vagy az a hogyishívják, Alexander-Arnold.
Bravó, fiúk, szép volt!
LIVERPOOL - ARSENAL ANFIELD STADION - 2021. NOVEMBER 20.
Szeptemberben az Arsenal 15 helyezéssel volt a Liverpool mögött,
de ha ma sikerül egy meglepő győzelmet aratniuk,
megelőznék Jürgen Klopp csapatát.
Nem tudom, miért, de magabiztos vagyok a meccsel kapcsolatban. Nem tudom, miért.
Artetának szerintem most jött el az ideje, hogy bizonyítsa, milyen jó,
és én bízom benne. Tényleg bízom benne.
Az elmúlt két napban sokat beszéltünk arról,
mi a teendőnk a meccsen taktikai és technikai szinten.
Most elmondom, hogyan kell megnyerünk a meccset,
és hogyan vesszük fel a versenyt velük.
Először is ilyennek kell lennünk a pályán.
Ilyennek. És ezt nem szabad megszakítani 96 percig.
Az elmúlt napokban láttátok, hogy betettem a zenét,
mert ezen a pályán egy kicsit szentimentális vagyok,
és elmondom, hogy miért.
Amikor az a mez volt rajtam,
sokáig nem nyertek ellenünk itt,
mi viszont zsinórban kétszer is nyertünk.
Eltelt egy év, és tökre felkészültem a következő mecsre.
Hittem abban, hogy nyerhetünk. Tudjátok, mi történt?
Rögvest vesztésre álltunk.
Óriási mezőnyfölényben voltak. Tudjátok, hogy reagáltam?
Alibiztem. Feladtam, ott a gyepen.
Öt-egyre veszítettünk, és feladtam.
A karrierem hátralevő részében nem felejtettem el, mit csináltam itt.
Mindent adjatok ki magatokból! Nem akarom, hogy bármit megbánjatok.
Cserben hagytam a csapatot és magamat is. Nem akarom, hogy ti is átéljétek.
Úgyhogy menjetek ki, játsszatok bátran,
és legyetek önmagatok a pályán.
Tegyétek meg a kedvemért, rendben?
EURÓPA KIRÁLYAI
Tavares visszaszerezte a kezdőkör előtt.
Nuno Tavares igen érdekes figura.
Ma ő kapott esélyt, Terney már felépült, de még a padon ül,
ez bizonyítja, hogy az elmúlt meccsek során
kiérdemelte a lehetőséget, hogy a kezdő 11-ben legyen.
Az első 30 percet nagy küzdelmet hozott.
Csodás keresztlabda a rövid oldal felé,
Saka ugyan belefejelt, de nem találta el igazán.
Thiago felé, ballábas lövés, a kapus szedi össze.
Ott van Mané, újabb védés Ramsdale-től,
megakadályozta, hogy a hálóba kerüljön.
Mané elkésett a szereléssel,
az Arsenal padja felpattan.
Van egy kis adok-kapok,
Arteta és Klopp farkasszemet néznek egymással,
aztán egymásnak esnek, morognak és köpködnek egymásra,
és elég fűtött a hangulat az oldalvonal mentén.
Lacazette szúrja ki az üresbe futó Aubameyangot,
de Fabinho közbeavatkozik,
hogy kioltsa a lángot, mielőtt igazán belobbanna.
-Hallgassák a közönséget! -Imádják.
Szabadrúgás a Liverpoolnak 15 méterrel a 16-oson túlról
hat perccel a félidő előtt.
Mané felé megy, aki befejeli Ramsdale mögé.
És a Liverpool vezet egy-nullára.
Srácok, muszáj meccsben maradnunk. Lesznek még lehetőségek.
De agresszívnak kell maradnunk, jobban kell irányítanunk
a játékot középen.
Higgyetek az utolsó percig!
Rajta vagytok? Igen?
Az Arsenal a második félidőt úgy kezdi, hogy egyenlíteni szeretne.
Tavares hozza fel a labdát, de eladja, egyenesen Jotának,
aki megkerüli Ramsdale-t,
és a Liverpool újabb gólt szerez.
Nuno Tavares eladta a labdát,
és az Arsenal megbűnhődött.
Tavares szépen otthagyja az emberét,
de egyből két Liverpool-játékosba fut.
Mané indul meg a balszélen Salah üresen van a büntetőterületen belül,
meg is kapja, és...
Gyerekjáték.
Salah a labdával...
Alexander-Arnold...
Először ér labdába Takumi Minamino...
és egyből a hálóba is talál.
A sípszó a meccs végét jelzi.
A Liverpool ellentmondást nem tűrően vetett véget az Arsenal nyerőszériájának.
Újra kell kezdenünk.
Nincs idő búslakodni.
Srácok, tíz meccsen át veretlenek voltunk, pedig rosszul kezdtünk.
Hiszem, hogy ez a legkeményebb hely a ligában,
és 45 percig pariban voltatok velük.
mert az idő nagy részében azt tettük, amit tennünk kellett,
akkor is, ha jobbak voltak.
El kell fogadnunk, jobbak voltak nálunk.
De srácok, a második félidő első 20 percében...
a csapat szétesett.
Veletek együtt szenvedek, mert tudom, milyen kemény
kettő-nullra, három-nullra, négy-nullra állni, és folytatni.
Egy dolgot kértem a meccs előtt, hogy senki se alibizzen,
és nem tettétek.
És higgyétek el, a hibákat kidobom a kukába,
ez is része a tanulásnak és ennek a szakmának.
Odakint meg foglak védeni titeket, ne aggódjatok!
Sőt, inkább az én hibám volt, én vállalom érte a felelősséget.
Úgyhogy szedjétek össze magatokat, és hétfőn találkozunk.
Fel a fejjel, újrakezdjük, rendben?
Nem lehet elmenni amellett, amikor Mikel Arteta odament,
és belemászott Jürgen Klopp arcába, felkorbácsolta a tömeget.
Az szerintem naiv volt.
-Az Anfielden... -Felhergelte őket.
...nem jó ötlet felhergelni a tömeget.
Egyre jönnek a meccsek.
Az Arsenal újra erőre kap Newcastle ellen,
de Aubameyang nem tud gólt lőni.
Smith Rowe, szép védés!
-Aubameyang! Hogy hagyta ki onnan? -Hogy hagyhatta ki?
Ezután az Arsenal az Old Traffordra utazik, és kikapnak a régi riválistól.
Cristiano Ronaldo!
Aubameyangot zsinórban a második meccsen cserélik le.
És Pierre-Emerick Aubameyang lemegy a pályáról.
Ma nem ment neki valami jól.
Ilyen volt az elmúlt néhány meccsen.
Az Arsenal teljesítménye romlott, miután háromból kétszer vesztettek,
nem szereznek pontokat.
A vetélytársaik lépkednek előre.
Amikor az Anfieldre mész, a legjobb csapatot választod ki,
és szerintem Kieran Tierney a legjobb balhátvédünk.
Úgy érzem, ez hiba volt.
Miért hozná le Arteta a kapitányát az Old Traffordon?
Elgondolkodik az ember, hogy ha benézne a kulisszák mögé,
vajon minden rendben van a játékos és a menedzser között?
Az egyik legfontosabb tanács, amit Pep adott...
Azt mondta, hogy ez a legmagányosabb hivatás.
Amikor becsukod az ajtót, egyedül maradsz az aggályaiddal,
a problémákkal és a döntésekkel, amik mindig ott vannak.
Egyáltalán nem bánom a döntéseket, amiket hoztam.
Minden nehéz pillanat jobb emberré és jobb szakemberré tesz,
felkészít valamire, ami ezután vár rám.
Úgy fogom fel, hogy minden csak újabb kihívás.
A saját döntésemből vagyok itt.
Srácok, gyűljetek össze!
Vannak dolgok, amin javítanunk kell, és fejlődni bennük.
Az egyik az egy nagyon erős kötelék,
amikor egy kicsit veszítünk az intenzitásunkból,
akkor megváltozik a játék, ezt megmutatom csapatrészenként.
Meg akarlak győzni benneteket, milyen fontos fegyverünk,
hogy fenntartjuk az intenzitást
azokkal a játékosokkal, akik itt vannak, és ahogy játszani próbálunk.
Ezen a héten még intenzívebben,
nagyobb elkötelezettséggel, emelni fogjuk a minőséget.
Itt az idő, hogy emeljük a szintet,
mindenki kapja magát, mert változtathatok.
Ne higgyétek, hogy mindig ugyanazzal a felállással játszunk majd.
Úgyhogy érdemeljétek ki, és azt nem beszéddel fogjátok elérni,
hanem ezen a héten a pályán, rendben?
Kezdjük!
Miután a csapata botladozik a ligában,
Mikelnek győznie kell.
Közelről figyeli a játékosok teljesítményét az edzésen,
hogy eldöntse a felállást az Everton elleni meccsükre.
Most nagyon lazának tűnik.
Nehéz eldönteni róla,
készen áll-e, vagy tud-e újra játszani.
Tudom, a szurkolók szeretik KT-t.
Ezt éreztem, de megpróbálok megküzdeni a pozíciómért.
Nem Kieran ellen harcolok,
hanem a posztomért az Arsenalban.
Kieran, az előkészítés első két fázisában,
amikor megérkezik a labda, ezúttal Tommyhoz,
és talán három passz után
próbálj befelé figyelni!
A Liverpool nyert, a Newcastle-t lenyomtuk, a Man U nyert,
én végig csak a padon ültem,
velem ilyen még nem történt.
Nehéz volt elfogadni.
A valóság az, hogy mindketten játszani akarunk, ez a játék természete.
Jó edzés volt. Szép volt, fiúk!
Ma nincsenek cserék, mindenki beáll!
Edzés után Nuno találkozik a fejlődési tanácsadóval, Carlos Cuestával,
hogy megbeszéljék a teljesítményét.
Egy dolgot akarok megérteni.
Ha nem értesz valamit, mondd meg!
Nuno, meg akarom érteni, hogy miért van, hogy néha itt vagy,
néha meg itt, máskor meg csak itt.
Azt értem, hogy emberek vagyunk.
Vannak jobb és rosszabb napjaink.
De meg akarom érteni.
Nem tudom.
A hibáimra gondolok,
mert azok maradnak a fejemben, nem a jó dolgok, amiket a pályán csinálok.
Szerintem a fejedben az marad meg, amit elrontasz a meccsen.
Hogy érted?
Elkerülhetetlen, hogy hibázz.
Az természetes, ne aggódj miatta!
Kijavítjuk a hibákat, és nem ismételjük meg őket.
Talán majd elkövetsz más hibákat, ez normális.
És megvan benned minden. Elég intelligens vagy, hogy bajnok légy,
és én segíteni akarok.
Nuno, itt olyan embereket találsz, akik segíteni akarnak.
Carlos megérti a játékosokat, mert ő is fiatal.
Segít, hogy jobb legyek, és fejlődjek.
Miután a két idegenbeli meccset elvesztették,
a csapat ismét felkészül, hogy északra utazzon.
Hang forog.
Most jön az Everton, akik kemény időszakon mennek át,
mit gondol a helyzetükről?
Amint elveszítünk egy-két meccset,
mindenhonnan nyomást helyeznek ránk. Ez ott sincs másként.
A United-meccs után Thierry Henry és Alan Shearer
beszéltek a meccsről, és aggódtak,
hogy gond volt ön és a kapitánya között,
mert 15 perccel a meccs vége előtt lecserélte.
-Nincs ellentét, ugye? -Azt garantálhatom, hogy nincsen.
Azt mondták, megalázó volt, hogy lecserélte,
felteszem, Pierre-Emerick nem így érezte?
Ilyet biztosan nem tennék a játékosaimmal,
mert ha ez megalázó, akkor mit érezhetnek azok,
akiket nem állítok be játszani?
EVERTON - ARSENAL GOODISON PARK STADION - 2021. DECEMBER 6.
Tierney újra a csapatban van, én örülök.
Szeretem Tavarest, de ő nagyon nyers, látszik rajta.
-Aubameyang a padon! -Ejtették.
Szerintem jogosan.
Az biztos.
Kieran Tierney az egyike a négy cserének, Ő kezd Tavares helyett.
Tierney, aki az előző hat Premier League-meccset kihagyta.
Arsenal, Arsenal!
A meccs kezdetén kulcsfontosságú, elérni a lendületet, amit akarunk.
Az ellenfél kapujának közelében kell játszanunk.
Valamit látnom kell ezen a pályán, srácok.
Amit láttam rajtatok az elmúlt három-négy napban,
az összetartást, a kémiát,
azt akarom látni a pályán is.
Legyen kémia, adjátok át az energiát, az elkötelezettséget.
A játékosok, ti itt,
fontosak lesztek, amikor bejöttök. Mindannyian.
Kezdjük egy ótvaros nagy góllal!
Kezdődik.
A hétfő esti meccs a Goodison Parkban az Everton játszik az Arsenal ellen.
Eljutott Doucouréhoz, aki fordulásból lő.
Elvesztette az egyensúlyát, pedig ez helyzet volt.
Richarlison a büntetőterületen belül,
az Everton növelte kicsit a tempót.
A védő földre kerül, Gordon lő,
lepattan Tomiyasuról.
Az Everton-szurkolók élvezik a meccset, a csapat jobb, mint mostanában volt.
Most jobban játszanak. Itt jön Tierney.
Jó kis lövés, gól lesz belőle!
Martin Ødegaard! Az Ágyúsok első helyzete volt egy minőségi akció után.
Tierney szép lassan újra magára talál,
és még épp időben, micsoda gyönyörű gól.
Az Arsenal gyengén teljesített az első félidőben,
a góljuk meglepő fordulat volt,
és rá kell kapcsolniuk a második félidőben,
ha meg akarják tartani a vezetést.
Mi okozzuk a saját problémáinkat.
Fiúk, folyton csak hátrafelé játszunk, csak hátra.
Szerintetek miért történik ez?
Egyszer mentünk előre, és az gól is lett.
Muszáj mindannyiótokat félreállítani,
hogy megmondjam,
hogy reagáljatok,
és kezdjetek egy bizonyos szintet követelni magatoktól.
Ezt kell tennem?
Kibaszott szerencsések voltatok.
A labdával
mindenhol előnyeitek vannak, nem fogjátok fel?
Kurvára másmilyen csapatot akarok látni.
Most van itt az ideje megszerezni a labdát,
és játszani. Nem akarok védekezni.
Azt akarom, vegyétek el a labdát, támadjatok,
és szerezzetek egy második gólt!
Játsszatok!
Már csak alig tíz perc maradt,
és úgy néz ki, az Arsenal megnyerheti a mérkőzést.
Nagy este lehet az Arsenalnak,
talán egyetlen pontra kerülhetnek a Bajnokok Ligája-helyektől.
A keresztlécről vágódik le,
de ott a visszapattanó, gól! RIcharlison!
Everton egy, Arsenal egy. Micsoda atmoszféra,
A Goodison Park most a leghangosabb ma este.
Demarai Gray betör az Arsenal 16-osára.
Az előbb innen rúgott kapufát, de most a hálóba talál!
Győztes gól!
Egy-nullról fordítottak kettő-egyre!
És itt a végső sípszó.
Ez kibaszott kínos.
Tíz perc volt hátra, bedobás a mi kapunk előtt.
Messzire dobta a labdát,
védekezzünk... olyan kibaszott naiv.
Nem akarok semmit megbánni, abból, amit mondanék,
ezért inkább nem mondok sokat.
De itt már késő reagálni.
Itt késő volt. Ott kellett volna.
A KÖVETKEZŐ RÉSZBŐL
Be kell jelentenem valamit.
Az Aubát érintő fegyelmezési probléma után
a csapat eldöntötte, hogy többé nem ő a kapitány.
Mikel Arteta COVID-tesztje pozitív lett,
ezért kihagyja a Manchester City elleni meccset.
Menjetek, és nyerjétek meg ezt a kurva meccset! Hajrá!
Saka lő! És gól!
Piros lapot kap.
KÜLÖN KÖSZÖNET AZ ARSENAL FUTBALLKLUB JÁTÉKOSAINAK, EDZŐINEK ÉS DOLGOZÓINAK
A feliratot fordította: Bozó Ádám
Kreatív supervisor Varga Attila